**Un basm**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a îmbrăcat pădurea în somon

Și mierea se prelinge peste ape,

Adie vântul blând peste ponton,

Vin căprioarele să se adape.

E-o liniște adâncă și bizară

Ce mă transpune într-o altă stare,

Iar soarele târziu prin crengi coboară.

Ca într-o nefirească încleștare

Se contopesc nori sângerii cu munții

Și creștetul pădurii parcă arde.

Îmi trece-acum prin ochii triști ai minții

Un basm în care nimeni nu mai crede...

Pădurea doar. Și lacul. Și o ciută

Credință au și nimeni n-o strămută

Că-n viața care va să vie-n taină

Va fi din nou ca în povești, o toamnă.

O toamnă cu o haină roz-somon

Când mierea s-o prelinge peste ape

Și-o adia vântul peste ponton

Iar noi ne-om aduna în calde șoapte.